भारत सरकार

मानव संसाधन विकास मंत्रालय

स्‍कूल शिक्षा और साक्षरता विभाग

**राज्‍य सभा**

अतारांकित प्रश्‍न संख्या : **2026**

उत्तर देने की तारीख : 28 जुलाई, 2014

**स्कूलों तक पहुंचने के लिए अवरोध रहित प्रवेश-मार्ग**

**2026. श्रीमती कानीमोझीः**

क्या मानव संसाधन विकास मंत्री यह बताने की कृपा करेंगे किः

(क) क्या सरकार ने इसके द्वारा संचालित स्कूलों तक आने-जाने के लिए अवरोध रहित प्रवेश-मार्ग बनाया है और यदि हां, तो तत्संबंधी ब्यौरा क्या है;

(ख) केन्द्र सरकार द्वारा संचालित कितने स्कूलों में वर्तमान में अवरोध रहित प्रवेश-मार्ग उपलब्ध नहीं हैं; और

(ग) क्या सरकार आगामी एक वर्ष में अपने सभी स्कूलों में अवरोध रहित प्रवेश-मार्ग की उपलब्धता को सुनिश्चित करेगी?

**उत्तर**

**मानव संसाधन विकास मंत्री**

**(श्रीमती स्‍मृति ज़ूबिन इरानी)**

(क) से (ग): अवरोध रहित प्रवेश-मार्ग का निर्माण अब स्थायी भवनों की संरचनात्मक सुविधाओं की एक अभिन्न विशेषता है। मानव संसाधन विकास मंत्रालय इस समय 1087 केन्द्रीय विद्यालय (केवी) और 588 जवाहर नवोदय विद्यालय (जेएनवी) चला रहा है। 933 केन्द्रीय विद्यालयों के भवनों में अवरोध रहित प्रवेश-मार्ग हैं। स्थायी स्थान से चलाए जा रहे 521 जवाहर नवोदय विद्यालयों में से 240 में अवरोध रहित प्रवेश-मार्ग हैं। वर्तमान में, 154 केन्द्रीय विद्यालयों और 281 जवाहर नवोदय विद्यालयों में यह सुविधा नहीं है। मानव संसाधन विकास मंत्रालय, सर्व शिक्षा अभियान (एसएसए) के तहत राज्यों में प्रारंभिक स्कूलों के लिए अवरोध रहित अवसंरचना हेतु सहायता भी प्रदान करता है। वर्ष 2014-15 के दौरान, स्कूलों में अवरोध रहित अवसंरचना प्रदान करने के लिए सर्व शिक्षा अभियान के तहत 7688.45 लाख रूपए का आबंटन किया गया है।

\*\*\*\*\*